Държавен вестник, бр. 11, 2022 г., стр. 146

СТР.  146	
Д Ъ Р Ж А В Е Н  В Е С Т Н И К 	
БРОЙ  11
КОМИСИЯ ЗА ЗАЩИТА 
НА КОНКУРЕНЦИЯТА
УСТРОЙСТВЕН ПРАВИЛНИК
на Комисията за защита на конкуренцията
Раздел I
Общи положения
Чл. 1. С този правилник се уреждат устрой-
ството и дейността на Комисията за защита на 
конкуренцията (комисията), както и нейният 
състав, структура, правата и задълженията на 
администрацията є.
Чл. 2. (1) Комисията е независим специали-
зиран държавен орган, чиято цел е осигуря-
ване на защита и условия за разширяване на 
конкуренцията и на свободната инициатива в 
стопанската дейност, както и законосъобраз-
ното протичане на процедурите по възлагане 
на обществени поръчки и предоставяне на 
концесии.
 (2) Комисията е и националният орган на 
Република България, отговорен за прилагането 
на правото на Европейския съюз в областта 
на конкуренцията.
Чл. 3. Комисията е юридическо лице на 
бюджетна издръжка, първостепенен разпоре-
дител с бюджет със седалище София.
Чл. 4. Дейността на комисията се осъщест-
вява при спазване принципите на законосъ­
образност, публичност и равнопоставеност на 
страните в производството.
Раздел II
Устройство и дейност на комисията
Чл. 5. Комисията е колегиален орган и 
се състои от седем членове – председател, 
заместник-председател и петима членове.
Чл. 6. Дейността на комисията е свързана 
със:
1. осигуряване на защита срещу споразуме-
ния, решения и съгласувана практика, които 
имат за цел или резултат предотвратяване, 
ограничаване или нарушаване на конкурен-
цията на съответния пазар и/или могат да за-
сегнат търговията между държавите – членки 
на Европейския съюз;
2. осигуряване на защита срещу злоупотреба 
с монополно и господстващо положение на 
пазара, което може да предотврати, ограни-
чи или наруши конкуренцията и да засегне 
интересите на потребителите и/или може да 
засегне търговията между държавите – членки 
на Европейския съюз;
3. осъществяване на контрол върху кон-
центрациите между предприятия;
4. извършване на секторни анализи на 
конкурентната среда;
5. застъпничество за конкуренцията;
6. осигуряване на защита срещу нелоялна 
конкуренция;
7. осигуряване на защита срещу нелоялни 
търговски практики по веригата за доставки 
на селскостопански и хранителни продукти;
8. осигуряване на защита срещу всякакви 
други актове и действия, които могат да до-
ведат до предотвратяване, ограничаване или 
нарушаване на конкуренцията в страната и/
или да засегнат търговията между държави-
те – членки на Европейския съюз;
9. осигуряване изпълнението на задължени-
ята на страната във връзка с прилагането на 
чл. 101 и 102 от Договора за функциониране на 
Европейския съюз, в т. ч. сътрудничеството с 
Европейската комисия и националните органи 
по конкуренция на държавите – членки на 
Европейския съюз, по прилагането на Регла-
мент (ЕО) № 1/2003 на Съвета от 16 декември 
2002 г. относно изпълнението на правилата 
за конкуренция, предвидени в чл. 101 и 102 
ДФЕС, и Регламент (ЕО) № 139/2004 на Съ-
вета от 20 януари 2004 г. относно контрола 
върху концентрациите между предприятия 
(регламент за сливанията);
10. осигуряване на защита срещу незаконо-
съобразни решения, действия или бездействия 
на възложителите на обществени поръчки 
съгласно Закона за обществените поръчки 
(ЗОП);
11. осигуряване на защита срещу незако-
носъобразни решения, действия или бездейст-
вия при предоставяне на концесии съгласно 
Закона за концесиите (ЗК) или специален 
нормативен акт;
12. осигуряване изпълнението на задълже-
нията като компетентен орган по чл. 3, т. 6 
от Регламент (ЕС) 2017/2394 на Европейския 
парламент и на Съвета относно сътрудничест-
вото между националните органи, отговорни 
за прилагането на законодателството за защита 
на потребителите (Регламент (ЕС) 2017/2394), 
при заблуждаваща реклама и неразрешена 
сравнителна реклама по чл. 34а от Закона за 
защита на конкуренцията.
Чл. 7. (1) При осъществяване на дейността 
си комисията:
1. изпълнява правомощията по чл. 8, ал. 1, 
т. 1 – 12 от Закона за защита на конкуренци-
ята (ЗЗК) и прилага чл. 101 и 102 от Договора 
за функционирането на Европейския съюз в 
съответствие с правото на Европейския съюз 
и при спазване на неговите общи принципи 
и тези на Хартата на основните права на 
Европейския съюз; 
2. упражнява правомощията си по чл. 45 
от ЗЗК; 
3. извършва проверки на място на пред-
приятия и сдружения на предприятия по реда 
на чл. 50 и сл. от ЗЗК;